text: Астма бронхиална - Здравница
  Начало › Заболявания › на дихателните органи и слуха › Астма бронхиална
  Всичко за Астма бронхиална:
  Астмата е хронично заболяване, при което заболелите имат повтарящи се епизоди на затруднено дишане и кашлица. В зависимост от тежестта си те могат да бъдат по-редки, всеки ден, да се повтарят няколко пъти дневно или да са изключително чести, без светъл период. Пристъпите се редуват с безсимптомни периоди.
  Заболяването предизвиква намалена проходимост на бронхите - малките въздухоносни пътища на белите дробове. В резултат на хроничното им възпаление и свръхчувствителност към някои дразнители се стига до пристъпи;
  Алергичната астма - пристъпите обикновено са нощем, е провокирана от алергени, неалергичната може да се дължи на заболявания на надбъбречните жлези, а пристъпа да предизвикат температурни промени, стрес, ниско ниво на кръвната захар. Двете форми може да се проявят едновременно.
  При астматичен пристъп мускулатурата на бронхите се съкращава и стеснява дихателните пътища. Допълнително се подува лигавицата, а бронхиалните жлези произвеждат жилава слюнка, която трудно може да се изхрачи. На болния не му достига въздух и започва да се задушава. Пристъпът може да продължи 30 минути, няколко часа, а в най-тежките случаи достига до няколко дни. Той е съпроводен с кашлица, потене, както и с чувство на страх и паника от задушаване.
  Хора на всякаква възраст могат да се разболеят от астма, но 50% от всички заболели са деца, предимно момчета под 10 годишна възраст. При възрастните по-често се разболяват жените. В последните години има нарастване на заболеваемостта от астма в целия свят и особено сред децата.
  • Затруднено дишане - пристъпен задух, астматичен пристъп - настъпва спазъм на мускулатурата на бронхите, те се стесняват и блокират издишването на въздуха от белите дробове;
  • Може да възникне по всяко време на денонощието - внезапно или с предшестващи го тежест в гърдите, общо неразположение, затруднено дишане, бледност и посиняване;
  • очите се зачервяват, погледът е изплашен, пристъпите на кашлица стават по-чести, чуват се хрипове, възможни са гадене и повръщане /
  • Скъсено, бързо, повърхностно вдишване.
  • Свиркане на дробовете при издишване
  • Суха, дразнеща кашлица особено през нощта.
  • Стягане в гърдите.
  • Бързо умора при работа.
  Какви са причините за възникване на асма?
  Съществуват редица предразполагащи фактори за възникването на астмата - психично пренапрежение, наследственост, метеорологични въздействия, алергия към замърсители от околната среда, химикали, лекарства, храни, животински косми и пърхот, плесени, домашен прах (акари).
  От астма могат да се разболеят хора, които страдат от бронхит и други често повтарящи се инфекции на дихателните пътища.
  За жалост и днес, както и преди, не съществуват възможности за лечението й. Но благодарение на подобрените терапевтични методи, страдащите от това заболяване по света днес могат да водят почти нормален живот, при спазване на определени правила.
  Нелекувано,заболяването може да протече толкова тежко, че да наруши нормалния живот и да доведе до инвалидизиране;
  При тежък пристъп има опасност от колабиране поради продължителен задух.
  Лечението задължително се провежда от лекар. Освен лекарствата, при пристъп може да се включат хомеопатични медикаменти, фитопродукти, билколечение и режим на живот за намаляване честотата на пристъпите/.
  Освен препоръчаното от лекуващия ви лекар поведение, не изпадайте в паника - психосоматичният елемент може да задълбочи пристъпа. Незабавно спрете физическите усилия при първите хрипове в гърдите. Осигурете си чист, но не сух и студен въздух. Седнете, но не лягайте.
  Без отлагане потърсете бърза лекарска помощ, ако не можете да овладеете пристъпа.
  Водете дневник към какво сте алергични и избягвайте контакт с алергените - храни, хранителни подобрители (за запазване свежестта на продуктите, особено сулфити, каквито съдържат и гроздето, виното, винения оцет, бирата, гъбите, някои сухи супи, сосове за заливки, замразени пържени картофи и чипс, сушената риба и др.) химикали, медикаменти (пристъп могат да отключат антибиотици, болкоуспокояващи, дори аспирин).